Diari Oficial de la Generalitat Valenciana


Sumari del DOGV 9817, del 27-03-2024 (2024/2500)

RESOLUCIÓ de 14 de març de 2024, del vicepresident primer i conseller de Cultura i Esport, per la qual es nomena un vocal de la Junta Qualificadora de Documents Administratiu
------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/2500


Data del document
:   14-03-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport
    * Junta Qualificadora de Documents Administratius

RESOLUCIÓ de 14 de març de 2024, del vicepresident primer i conseller de Cultura i Esport, per la qual es nomena un vocal de la Junta Qualificadora de Documents Administratiu [2024/2500]  
El Decret 189/2005, de 2 de desembre (DOGV núm. 5150, de 07.11.2005), del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, establix, en el capítol II, la composició, la durada del mandat, les funcions i el funcionament de la Junta Qualificadora de Documents Administratius. També està previst que els membres de la Junta Qualificadora de Documents Administratius, segons l'article 8 del mencionat decret, seran nomenats pel titular de la conselleria competent en matèria de cultura.  
D'acord amb això, mitjançant la Resolució de 11 de febrer de 2021 (DOGV núm. 9021, de 16.02.2021), del conseller d'Educació, Cultura i Esport, va ser nomenat, com a vocal de la Junta Qualificadora de Documents Administratius, Emilio Olmos Gimeno.  
Recentment, aquest vocal proposat pel centre directiu competent en matèria d'administracions públiques finalitza en el seu mandat com membre de la Junta Qualificadora de Documents Administratius, per la qual cosa és procedent el seu cessament mitjançant resolució del titular de l'òrgan que l'ha nomenat i la seua substitució per un altre funcionari/a proposat per l'esmentat centre directiu competent en matèria d'administracions públiques.  
Per tot això, resolc:  
  
Primer. Substitució de vocal  
El cessament de Emilio Olmos Gimeno com a vocal de la Junta Qualificadora de Documents Administratius i el nomenament, en substitució seua, de César Herrero Pombo, a proposta del centre directiu competent en matèria d'administracions públiques.  
  
Segon. Recursos  
De conformitat amb el que estableixen els articles 112, 123 i 124 de la Llei 39/2015, de l'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició haurà d'interposar-se davant el vicepresident primer i conseller de Cultura i Esport, en el termini d'un mes des de l'endemà de la publicació d'esta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'esta resolució en el Diari Oficial de la Generalitat Valenciana.  
  
València, 14 de març de 2024.- El vicepresident primer i conseller de Cultura i Esport: Vicente José Barrera Simó.